יש בי אהבה (שיר של אריק איינשטיין)

יש בי אהבה הוא שיר של הזמר הישראלי אריק איינשטיין. השיר נכתב והולחן בידי המוזיקאי הישראלי ארקדי דוכין ויצא לאור בשנת 1995, כחלק מאלבום האולפן ה-29 של אריק איינשטיין, יש בי אהבה.

"יש בי אהבה" הוא שיר הנחשב על ידי כמה מבקרים כקלאסיקה ישראלית מבחינה מילולית השיר מדבר על כך שבכל דבר בעולם ישנה אהבה. הוא השיר של איינשטיין לו הכי הרבה האזנות ביוטיוב, שאינו שיר ילדים. 

== רקע וכתיבה ==
השיר נכתב והולחן בידי המוזיקאי הישראלי ארקדי דוכין, שהתבטא על תהליך כתיבת השיר:

השיר יצא לבסוף לאור בשנת 1995 כרצועה השלישית מאלבום האולפן ה-29 של אריק איינשטיין, יש בי אהבה<ref></ref><ref></ref><ref name=":5"></ref>, אשר נקרא על שם השיר<ref name=":5" />.

בשנת 2000 נכלל השיר במארז התקליטורים "האוסף"<ref></ref>. בשנת 2003 נכלל השיר באלבום האוסף, "המיטב"<ref></ref><ref></ref>, בשנת 2009 נכלל באלבום האוסף "בגללך: אוסף שירי אהבה"<ref></ref><ref></ref>, ובשנת 2013 נכלל באלבום האוסף "מרוב אהבתי: שירי האהבה הגדולים"<ref></ref>.

"יש בי אהבה" הוא שיר אהבה<ref name=":0" /> וקלאסיקה ישראלית<ref name=":1" /><ref name=":2" /><ref name=":3"></ref> באורך של 4:13 דקות<ref></ref>. מבחינה מילולית השיר מדבר על כך שבכל דבר בעולם ישנה אהבה<ref name=":5" />.

== ביקורות ==
חוקר המוזיקה דודי פטימר מעיתון מעריב כתב כי זהו אחד משירי האהבה הקסומים וכי אין שני לביצוע של איינשטיין<ref name=":0" />, ואריאל פייגלין מערוץ 7 כתב כי זהו אחד השירים האהובים של אריק איינשטיין<ref></ref>.

לעומתם, העיתונאי בן שלו מהארץ כתב כי זהו שיר מאוס אשר מכיל משהו כמעט אנטי־מוזיקלי, מרובע, מגושם, עצי, פלקטי, בלי זרימה, בלי נשימה, ובלי פרישת הרגש הנינוחה והרחבה שעמדה בבסיס שירתו של איינשטיין<ref name=":4" />.

== בכדורסל ==
הסיסמה "יש בנו אהבה והיא תנצח" נלקחה מתוך שירו של איינשטיין, נטבעה על ידי הכדורסלן הישראלי עדי גורדון בשנת 1996<ref></ref><ref></ref>, ונטמעה בקרב אוהדי קבוצת הכדורסל הפועל ירושלים<ref></ref><ref></ref><ref></ref><ref></ref>. השיר המקורי הפך לחלק משירי הקבוצה<ref name=":5" />.

== גרסאות כיסוי ==

בשנת 2009 יצא לאור וידאו קליפ עם ביצוע של ליאת אחירון וזהבה בן לשיר, בהפקת תומר בירן וחיים צינוביץ' ובבימוי אופק בריסקר עבור עמותת צער בעלי חיים בתל אביב<ref></ref>.

ב-29 במאי 2013 בוצע השיר על ידי הזמר-יוצר הישראלי עמיר בניון כשיר השביעי מתוך אלבום האולפן העשירי שלו, "שירי ארץ אהבה", אשר הופק בידי בניון ותומר מתנה<ref></ref><ref name=":1"></ref>.

ב-14 באפריל 2021 פורסם ביצוע של התזמורת הפילהרמונית הישראלית עם חברי תוכנית הבידור זהו זה!. הביצוע פורסם לכבוד יום העצמאות ה-73 בתור פרק 12 מעונה 3 של התוכנית<ref></ref><ref name=":3" />.

ב-2 בדצמבר 2023 ביצעו את השיר שופטי תוכנית המציאות "הכוכב הבא", הזמרים שירי מימון, קרן פלס, רן דנקר, איתי לוי, אסף אמדורסקי ועדן חסון<ref></ref><ref></ref><ref></ref>.

ב-27 בדצמבר 2023 ביצעה אנה זק גרסת כיסוי חיה של השיר, מתוך המיני-אלבום "לייב סשן (Live)".<ref></ref>

=== הביצוע של עדן בן זקן ובנימין נתניהו ===

ב-10 בדצמבר 2020 פורסם קאבר לשיר על ידי הזמרת עדן בן זקן וראש ממשלת ישראל בנימין נתניהו. בוידאו קליפ לביצוע נראים עדן ונתניהו שרים את השיר באולפן הקלטות וכן נראים נערים ונערות מסייעים לקשישים. הקליפ הופק בידי גיא דאן וישראל בידור, והוא פורסם על רקע התפרצות מגפת הקורונה בישראל, למטרת גיוס כספים עבור עמותת כן לזקן המסייעת לקשישים<ref></ref><ref></ref><ref></ref><ref name=":0"></ref><ref></ref>.

ב-13 בדצמבר 2020 פורסמה גרסת פרודיה של שרוטונים בשם "יש ביבי אהבה" המציגה את נתניהו באופן סאטירי שר שיר דומה ל"יש בי אהבה"<ref></ref>.

הביצוע זכה לביקורות שליליות: דודי פטימר מעיתון מעריב השבוע כתב כי בלטה העבודה הטכנית הרבה שנעשתה באולפן בתיקון הזיופים של שני המבצעים, וציין כי לדעתו זוהי טעות שזמר מבצע דואט עם ראש ממשלה, שכן את האמנות יש להשאיר טהורה ונקייה ממניפולציות פוליטיות<ref></ref>. בכתבה אחרת של העיתון תואר הדואט כביצוע משפיל של נתניהו<ref name=":2"></ref>. בן שלו מהארץ כתב כי הדואט מעורר מעין גיחוך וסלידה<ref name=":4"></ref>.

=== הביצוע של ארקדי דוכין עם הקלטה של אריק איינשטיין ===
ב-12 ביולי 2022, כעשור לאחר מות איינשטיין, פורסם ביצוע של השיר שהקליט ארקדי דוכין בדואט עם הקלטה של איינשטיין שר את "יש בי אהבה".

לביצוע צולם קליפ בבימוי מאור גרידיש כמחווה לאהבתו של איינשטיין לכדורגל, ובו השתתפו הכדורגלנים עודד מכנס, בני לם, סלים טועמה, יוסי בניון, מוטלה שפיגלר, בן שהר, עלי מוחמד, נטע לביא, אבי נמני, ברק בכר, גיא צרפתי, אלמוג כהן, צ'ארון שרי, רועי משפתי ועפרי ארד, כשהם נראים חותמים על כדור כדורגל המוגש להם בידי ילד בן עשר המשחק בקבוצת ילדים. הקליפ הופק בידי אבי זוהר ומאור גרידיש, ומשולבים בו קטעי ארכיון של איינשטיין מתוך הסרט "צבי אומר"<ref></ref><ref></ref><ref></ref><ref></ref>.

== קישורים חיצוניים ==

* 
* 

== הערות שוליים ==

קטגוריה:שירי 1995
קטגוריה:סינגלים מ-2013
קטגוריה:סינגלים מ-2020
קטגוריה:שירי אריק איינשטיין
קטגוריה:שירים בעברית
קטגוריה:שירים שהולחנו על ידי ארקדי דוכין
קטגוריה:שירי אהבה בעברית